Nengeri Quezon

Nengeri Quezon ( [luŋˈsod ˈkɛson] ⓘ), mega dikelala enggau nama City of Quezon enggau Q.C. (dibacha enggau disebut Kyusi dalam jaku Filipino),  nya nengeri pemadu kaya sereta pemadu mayuh mensia ba Filipina. Nitihka pengitung penyampau tubuh taun 2020, nengeri tu ngundan penyampau 2,960,048 iku orang. Nengeri tu ditumbuhka kena 12 Oktober 1939, lalu diberi nama ari nama Manuel L. Quezon, presiden kedua menua Filipina.

Nengeri tu diperambu nyadi indu nengeri Filipina ke deka nganti Manila, laban ke penudi tu napi penusah ketegal kelalu dedat, kurang rumah, sanitasyen ke enda manah, enggau penyekut jalai alun. Dikena nempa Nengeri Quezon, beberapa bengkah bario diambi ari mengeri Caloocan, Marikina, San Juan enggau Pasig, kelimpah ari lapan bengkah estet ti besai ti dibeli perintah Filipina ungkup tuju tu. Iya udah ditukuka nyadi indu nengeri enggau rasmi kena 12 Oktober 1949, lalu sekeda opis enggau institusyen perintah pindah ari Manila lalu ngentapka diri ba indu nengeri baru. Tu begunaka pengawa ngerembaika nengeri nya ke utara, ngambi Novaliches ari Caloocan ti magi iya ngagai dua bagi ti enda besepiak. Beberapa bengkah kandang menua mega diambi ari San Mateo enggau sekeda endur di Montalban. Taja pia, kena 24 Jun 1976, Dekrit Presiden No. 940 dipejalaika, ti mulaika status indu menua ngagai Manila seraya serata Metro Manila dichiri nyadi palan perintah.  Nengeri tu mega dipilih nyadi palan pelilih menua Tagalog Selatan, ti ditumbuhka dalam taun 1965, begulai enggau pelilih menua Quezon enggau Aurora, endur pengada Manuel L. Quezon; taja pia, status iya nyadi palan kandang menua nyadi enda efektif lebuh kandang menua nya dibagi ngagai Calabarzon enggau Mimaropa, nengah empas Perintah Eksekutif No. 103 kena Mei 2002 baruh pegai pengawa Gloria Macapagal Arroyo, lalu Aurora dipindahka ngagai pegai perintah Luzon Tengah, seraya Tagalog Selatan disekat nyadi kandang menua budaya-geografi. 

 Kereban sanding 

 Laman web ke bukai 

 Quezon City General Information
 [ Philippine Standard Geographic Code]